Гісторыя Касьцёлу ведае шмат такіх пастыраў, якія, да канца палюбіўшы свой статак і поўныя клопату пра тое, каб прыносіць плён свайго служэньня, узіраліся на вобраз Добрага Пастыра і імкнуліся насьледаваць Яго ў выкананьні гэтай нялёгкай місіі. Многія з іх вернасьць свайму пакліканьню пацьвердзілі цярпеньнямі і нават мучаніцкай сьмерцю. Тут належыць згадаць пра Слугаў Божых біскупа Баляслава Слосканса, Апостальскага Адміністратара Магілёўскай архідыяцэзіі і Менскага біскупа Зыгмунта Лазінскага, беатыфікацыйны працэс якіх цяпер вядзецца, а таксама пра сьведку веры кардынала Казіміра Сьвёнтка, які сёньня знаходзіцца сярод нас.